|  |
| --- |
| Бұйрыққа 7-қосымша |

### Мемлекеттік-жекешелік әріптестік жобаларының тәуекелдерін бөлу және бағалау әдістемесі

### 1-тарау. Жалпы ережелер

1. Осы Мемлекеттік-жекешелік әріптестік жобаларының тәуекелдерін бөлу және бағалау әдістемесі (бұдан әрі – Әдістеме) «Мемлекеттік-жекешелік әріптестік туралы» Қазақстан Республикасы Заңының (бұдан әрі – Заң) 20-бабының 11-2) тармақшасына сәйкес әзірленді және мемлекеттік-жекешелік әріптестік (бұдан әрі – МЖӘ) жобаларының тәуекелдерін бөлуге және бағалауға қойылатын бірыңғай талаптардың сақталуын қамтамасыз ету үшін қолданылады.

2. МЖӘ жобаларын жоспарлау және іске асыру кезінде МЖӘ жобаларының тәуекелдерін тиімді басқару мақсатында мынадай рәсімдер жүзеге асырылады:

1) тәуекелдеді сәйкестендіру;

2) тәуекелдерді бағалау;

3) тәуекелдерді бөлу;

4) тәуекелдерді басқару.

Бұл ретте пайда болған жағдайда МЖӘ жобасының мақсаттарына, міндеттеріне және қаржы-экономикалық көрсеткіштеріне қол жеткізуге ықпал ететін белгісіз оқиға немесе шарт тәуекел болып табылады.

3. Тәуекелдерді анықтау, бағалау және бөлу МЖӘ жобасында қойылған мақсаттар мен міндеттерге қол жеткізу мүмкіндігін талдау мақсатында жүзеге асырылады.

**2-тарау. Мемлекеттік-жекешелік әріптестік жобасының тәуекелдерін сәйкестендіру**

4. Тәуекелді сәйкестендіру мынадай қадамдарды қамтиды:

1) басталуы ықтимал тәуекелдердің тізімін жасау;

2) тәуекелдердің сипаттамасы;

3) тәуекелдердің туындау себептерін сипаттау;

4) тәуекелдер туындаған кезде орын алуы мүмкін салдардың сипаттамасы.

5. Инвестициялық және пайдалану кезеңдеріндегі тәуекелдер мынадай түрлерге бөлінеді:

1) заңдық тәуекелдер – Қазақстан Республикасының заңнамасына сәйкес келмеу тәуекелі, МЖӘ жобалық құжаттамасының дұрыс рәсімделмеу тәуекелі және МЖӘ шарты тараптарының құқықтары мен міндеттеріне байланысты өзге де тәуекелдер;

2) коммерциялық тәуекелдер – жеке әріптестің қаржы-шаруашылық қызметі көрсеткіштерінің және нарық конъюнктурасының өзгеруінің МЖӘ жобасын іске асыру шеңберінде кіріс алуға ықпал етуіне байланысты тәуекелдер;

3) әлеуметтік тәуекелдер – МЖӘ жобасын іске асыру шеңберінде халыққа, жекеше және (немесе) мемлекеттік әріптестің қызметкеріне зиян келтіруге байланысты тәуекелдер;

4) экономикалық тәуекелдер – Қазақстан Республикасы экономикасының көрсеткіштері өзгерістерінің ықпал етуіне байланысты тәуекелдер;

5) техникалық тәуекелдер – МЖӘ объектісінің болжанбайтын және (немесе) бақыланбайтын жұмыс істеуіне, сондай-ақ жобалық құжаттама мен техникалық шешімдердің дұрыс болмауына байланысты тәуекелдер;

6) қаржылық тәуекелдер – қаржы нарығының көрсеткіштері өзгерістерінің МЖӘ жобасының қаржылық-экономикалық көрсеткіштеріне қолайсыз әсер етуіне байланысты тәуекелдер;

7) саяси тәуекелдер – МЖӘ жобасында ескерілмеген немесе МЖӘ жобасын іске асыру кезінде өзгертілген заңнамаға байланысты тәуекел, сондай-ақ МЖӘ жобасын іске асыру кезінде саяси жағдайдың өзгеруіне байланысты өзге де тәуекелдер;

8) экологиялық тәуекелдер – МЖӘ жобасын іске асыру шеңберінде қоршаған ортаға, сондай-ақ үшінші тұлғалардың өмірі мен денсаулығына зиян келтірумен байланысты тәуекелдер;

9) МЖӘ жобасының ерекшеліктеріне байланысты өзге де тәуекелдер.

**3-тарау. Мемлекеттік-жекешелік әріптестік жобасының тәуекелдерін бағалау**

6. Тәуекелдерді сараптамалық бағалау әдісі бойынша бағалау мынадай кезеңдерді қамтиды:

1) сарапшыларды іріктеу және сарапшылар тобын қалыптастыру;

2) МЖӘ жобасының тәуекелдерін бағалау сауалнамасын қалыптастыру;

3) сарапшылармен жұмыс;

4) сараптамалық бағалау деректерін талдау және өңдеу..

7. Сарапшылар тобы тәуекелдерді бағалауды жүргізу үшін тартылатын кемінде 4 (төрт) сарапшыдан (МЖӘ/экономика/қаржы/ инвестициялар, құқықтану, МЖӘ жобасын іске асыру саласынадғы мамандар және техникалық маман) тұрады.

8. Конкурстық құжаттамаға немесе МЖӘ жобасының бизнес-жоспарына сарапшылардың жоғары білімінің, жұмыс тәжірибесі мен біліктілігінің болуын растау мақсатында жұмыс орны мен кезеңі, атқаратын лауазымы туралы ақпаратты көрсете отырып, сарапшылардың түйіндемесі қоса беріледі.

9. Тәуекелдерді бағалау үшін осы Әдістемеге 1-қосымшаға сәйкес нысан бойынша ықтимал тәуекелдер тізбесімен МЖӘ жобасының тәуекелдерін бағалау сауалнамасы қалыптастырылып, сарапшыларға жіберіледі.

10. Сарапшыларға бағалауды жүргізу үшін барлық қажетті МЖӘ жобасы туралы ақпаратқа рұқсат беріледі.

11. Сарапшыларда сауалнамада көрсетілген жекелеген тәуекелдерді қосуға және (немесе) алып тастауға қатысты бірауыздан қабылданған шешім болған жағдайда, сауалнама түзетіледі және МЖӘ жобасының тәуекелдеріне қайталап бағалау жүргізу үшін сарапшыларға жіберіледі.

12. МЖӘ жобасының тәуекелдерін бағалау сауалнамаларын сарапшылар қағаз жеткізгіште толтырады, әрбір парағына қол қойылады және МЖӘ жобасына конкурстық құжаттаманың немесе бизнес-жоспардың ажырамас бөлігі болып табылады.

13. Тәуекелдерді бағалау кезінде сарапшылар тәуекелдердің басталу ықтималдығын және олар басталған кезде тәуекелдердің ықпал ету дәрежесін бағалайды.

Тәуекелдің басталу ықтималдығы мынадай бағалау жүйесіне сәйкес сандық мәнде айқындалады:

0-20% - тәуекелдің іске асырылмау ықтималдығы үлкен;

21-40% - тәуекелдің іске асырылу ықтималдығы елеусіз;

41-60% - тәуекелдің іске асырылу ықтималдығы орташа;

61-80% - тәуекелдің іске асырылу ықтималдығы үлкен;

81-100% - тәуекел толық сенімділікпен іске асырылады.

Тәуекел басталған кезде оның ықпал ету дәрежесі мынадай бағалау жүйесіне сәйкес сандық мәнде айқындалады:

1 балл - залал деңгейі елеусіз;

2 балл - залал деңгейі төмен;

3 балл - залал деңгейі орташа;

4 балл - залал деңгейі елеулі;

5 балл - залал деңгейі шекті.

14. Тәуекелдердің құнын бағалауды МЖӘ жобасын әзірлеуші осы Әдістемеге 2-қосымшаға сәйкес нысан бойынша, электронды түрде формулалары ашылатын Excel форматында МЖӘ жобасының қаржы-экономикалық моделінің (бұдан әрі – ҚЭМ) деректерін пайдалана отырып, осы сауалнамалар негізінде жүргізеді.

15. Тәуекел құны тәуекел басталған кезде МЖӘ жобасының қаржылық-экономикалық көрсеткіштерінің ықтимал ең жоғары өзгерісін көрсетеді.

16. МЖӘ жобасын іске асыру кезеңіндегі n-ші тәуекелдің құны тәуекел салмағы мен МЖӘ жобасын іске асыру кезеңіндегі тәуекел құнын есептеу базасының туындысы ретінде есептеледі:

Rcn = Rwn \* Bn, (1), мұнда:

Rcn – МЖӘ жобасын іске асыру кезеңіндегі n-ші тәуекелдің құны;;

Rwn – МЖӘ жобасын іске асыру кезеңіндегі n-ші тәуекелдің салмағы;

Bn – n-ші тәуекелдің құнын есептеуге арналған база.

17. МЖӘ жобасын іске асыру кезіндегі n-ші тәуекелдің салмағы басталу ықтималдығының орташа мәні мен МЖӘ іске асыру кезеңіндегі n-ші тәуекелдің ықпал ету дәрежесінің орташа мәнінің туындысы ретінде есептеледі:

, (2), мұнда:

Rwn – МЖӘ іске асыру кезеңіндегі n-ші тәуекелдің салмағы;

– МЖӘ жобасын іске асыру кезеңіндегі n-ші тәуекелдің басталу ықтималдығының орташа мәні;

– МЖӘ жобасын іске асыру кезеңінде басталған кезде n-ші тәуекелдің ықпал ету дәрежесінің орташа мәні.

18. МЖӘ жобасын іске асыру кезінде n-ші тәуекелдің басталу ықтималдығының орташа мәні сарапшылардың осы көрсеткіш бойынша бағалауларының орташа арифметикалық мәні ретінде есептеледі:

, (3), мұнда:

– МЖӘ жобасын іске асыру кезеңінде n-ші тәуекелдің басталу ықтималдығының орташа мәні;

– i-ші сарапшының бағалауына сәйкес n-ші тәуекелдің басталу ықтималдығының мәні;

e – сарапшылар тобындағы сарапшылардың саны.

19. МЖӘ жобасын іске асыру кезеңінде пайда болған n-ші тәуекелдің ықпал ету дәрежесінің орташа мәні осы көрсеткіш бойынша сарапшылардың бағалауларының орташа арифметикалық мәні ретінде есептеледі:

, (4), мұнда:

– МЖӘ жобасын іске асыру кезеңінде ол басталған кезде n-ші тәуекелдің ықпал ету дәрежесінің орташа мәні;

– i-ші сарапшының бағалауы бойынша МЖӘ жобасын іске асыру кезеңінде n-ші тәуекелдің ықпал ету дәрежесінің мәні;

e – сарапшылар тобындағы сарапшылардың саны.

20. Тәуекел құнын есептеу үшін база ретінде МЖӘ жобасының ҚЭМ-де көрсетілген түсімдер/шығарымдар, кірістер/шығыстар, қаржылық-экономикалық көрсеткіштердің қол жеткізілуіне немесе қол жеткізілмеуіне басталған тәуекел ықпал етуі мүмкін баптарының ақшалай мәні қабылданады.

21. Тәуекелдің құнын есептеу үшін мыналар база бола алады:

1) инвестициялық шығындардың жалпы сомасы немесе МЖӘ жобасын іске асыру кезеңіндегі инвестициялық шығындардың белгілі бір бабының (-тарының) сомасы;

2) операциялық шығыстардың жалпы сомасы немесе МЖӘ жобасын іске асыру кезеңіндегі инвестициялық шығыстардың белгілі бір бабының (-тарының) сомасы;

3) сыйақының жалпы сомасы немесе МЖӘ жобасын іске асыру кезеңіндегі сыйақының белгілі бір бөлігі;

4) өтемақының (-лардың) жалпы сомасы немесе МЖӘ жобасын іске асыру кезеңіндегі өтемақының (-лардың) белгілі бір бөлігі;

5) МЖӘ жобасын іске асыру кезеңіндегі коммерциялық кірістің жалпы сомасы немесе белгілі бір бөлігі;

6) МЖӘ жобасының таза келтірілген құны (NPV);

7) МЖӘ жобасы бойынша түсетін таза пайда;

8) МЖӘ жобасының ҚЭМ-де көрсетілген түсімдердің/шығымдардың, кірістердің/шығыстардың, қаржылық-экономикалық көрсеткіштердің өзге де баптары..

22. Қажет болған кезде тәуекелдер құнын бағалау тиісті саладағы тәуекелдерді бағалау әдістемесін және (немесе) есептеулерді негіздей отырып, басқа да қолданылатын әдістерді реттейтін бекітілген салалық ұсынымдарға сәйкес жүзеге асырылады.

**4-тарау. Мемлекеттік-жекешелік әріптестік жобасының тәуекелдерін бөлу**

23. Тәуекелдерді бөлу МЖӘ шартына қол қойылған сәттен бастап МЖӘ шартының қолданылу мерзімі аяқталғанға дейін әрбір жекелеген тәуекелді басқаруға қабылдайтын МЖӘ шартының тарабын айқындау мақсатында осы Әдістемеге 3-қосымшаға сәйкес нысан бойынша жүзеге асырылады.

24. Тәуекелдерді теңгерімделген бөлу әрбір жекелеген тәуекелді:

1) тәуекелді ең жақсы басқаратын;

2) тәуекелдерді басқару үшін жеткілікті тәжірибесі, біліктілігі бар;

3) тәуекелді ең аз шығындармен басқаратын;

4) тәуекелдың басталуынан болатын теріс салдарды мүмкіндігінше қысқа мерзімде жоятын және (немесе) жұмсартатын;

5) тәуекелдерді басқару үшін қажетті қаржылық, материалдық, еңбек және басқа да ресурстарға ие МЖӘ шартының тарапы (мемлекеттік әріптес немесе жекеше әріптес) қабылдаған жағдайда, тәуекелдерді бөлу болып саналады.

Бұл ретте мемлекеттік әріптес немесе жекеше әріптес қабылдайтын тәуекелдердің саны мен құны тәуекелдерді теңгерімді бөлудің шарты болып табылмайды.

25. Мемлекеттік әріптес барлық МЖӘ жобаларында, егер Қазақстан Республикасының заңнамалық актілерінде немесе МЖӘ шартында өзгеше көзделмесе, тәуекелдердің мына түрлерін басқаруға қабылдайды:

1) мемлекеттік әріптестің кінәсі немесе бастамасы бойынша МЖӘ шартын бұзу;

2) мемлекеттік әріптестің жер учаскесін мемлекет мұқтажы үшін жеке меншіктен уақтылы алып қоймауы;

3) мемлекеттік әріптеске тиесілі жер учаскесін және (немесе) қолданыстағы МЖӘ объектісін (мүлікті немесе мүліктік кешенді) уақтылы бермеу;

4) жергілікті жердегі тарихи-мәдени мұра ескерткіштерін бұзу және оларға өзге де теріс ықпал ету;

5) мемлекеттік әріптес жобалаған кезде МЖӘ объектісін сапасыз жобалау (құрылыс нормаларына, ережелеріне немесе стандарттарына сәйкес келмеуі);

6) МЖӘ жобасының шарттарын нашарлатуы немесе жақсартуы мүмкін мемлекеттік әріптестің бастамасымен жобалық шешімдерді өзгерту;

7) инженерлік коммуникацияларды уақтылы жеткізбеу;

8) саяси тәуекелдер, оның ішінде МЖӘ жобасының шарттарын нашарлатуы немесе жақсартуы мүмкін Қазақстан Республикасының заңнамасындағы өзгерістер;

9) МЖӘ объектісін мемлекет меншігіне уақтылы қабылдамау;

10) МЖӘ объектісін кейіннен пайдалану үшін меншік және пайдалану құқықтарын уақтылы бермеу;

11) жекеше әріптестің кінәсінен МЖӘ объектісінің бүлінуі немесе жойылуы;

12) жекеше әріптеске шығындарын өтеуге төлемдерді бермеу немесе уақтылы ұсынбау.

26. Жекеше әріптес барлық МЖӘ жобаларында, егер Қазақстан Республикасының заңнамалық актілерінде және (немесе) МЖӘ шартында өзгеше көзделмесе, тәуекелдерді басқару кезінде тәуекелдердің мынадай түрлерін қабылдайды:

1) жекеше әріптестің кінәсі немесе бастамасы бойынша МЖӘ шартын бұзу;

2) мемлекеттік әріптестің меншігіндегі жер учаскесін және (немесе) қолданыстағы МЖӘ объектісін (мүлікті немесе мүліктік кешенді) уақтылы қабылдамау;

3) МЖӘ объектісін пайдалануға уақтылы енгізбеу;

4) МЖӘ объектісін құруға, салуға, реконструкциялауға, жаңғыртуға немесе күрделі жөндеуге, сондай-ақ пайдалануға рұқсат беретін және өзге де құжаттарды уақтылы алмау;

5) жекеше әріптестің банкроттығы;

6) МЖӘ объектісін құру, салу, реконструкциялау, жаңғырту немесе күрделі жөндеу үшін жеке әріптесте білікті кадрлардың болмауы;

7) тұрғындар үшін қолайсыздық пен қауіпсіздік;

8) қызметкерлер мен жұмысшылар тарапынан өндірістік қақтығыс (Қазақстан Республикасының Еңбек кодексін бұзу, жаппай жұмыстан босату, митингілер);

9) инвестициялық шығындардың ұлғаюы немесе төмендеуі (МЖӘ объектісін құру, салу, реконструкциялау, жаңғырту немесе күрделі жөндеу құны);

10) айырбас бағамының өзгеруі, бұл жобаның шарттарын нашарлатуы немесе жақсартуы мүмкін;

11) салық мөлшерлемелерінің ұлғаюы немесе төмендеуі;

12) инвестициялық кезеңнің ұлғаюы немесе қысқаруы;

13) жекеше әріптес жобалаған кезде сапасыз жобалану (құрылыс нормаларына, ережелеріне немесе стандарттарына сәйкес келмеу);

14) МЖӘ жобасының шарттарын нашарлатуы немесе жақсартуы мүмкін жобалау шешімдерінің өзгеруі;

15) жекеше әріптестің бастамасымен МЖӘ жобасының шарттарын нашарлатуы немесе жақсартуы мүмкін жобалық шешімдердің өзгеруі;

16) сапасыз жабдықты және (немесе) құрылыс материалдарын жеткізу;

17) жекеше әріптестің кінәсінен МЖӘ объектісінің бүлінуі немесе жойылуы;

18) МЖӘ объектісін құру, салу, реконструкциялау, жаңғырту немесе күрделі жөндеу үшін қаржы ресурстарын тартпау немесе уақтылы тартпау;

19) жобаның шарттарын нашарлатуы немесе жақсартуы мүмкін капитал құнының (пайыз мөлшерлемесінің) өзгеруі;

20) экологиялық стандарттар мен нормаларға сәйкес келмеу;

21) тауарларға, жұмыстарға немесе көрсетілетін қызметтерге сұраныстың/тұтынудың төмендеуі немесе ұлғаюы;

22) МЖӘ жобасының шарттарын нашарлатуы немесе жақсартуы мүмкін тауарлар, жұмыстар немесе көрсетілетін қызметтер құнының өзгеруі;

23) объектінің пайдаланушылық қолжетімсіздігі;

24) операциялық (пайдалану құны, МЖӘ объектісіне қызмет көрсету) шығындардың ұлғаюы немесе қысқаруы;

25) нормаларға, ережелерге, стандарттарға сәйкес келмеу;

26) жабдықтың ақауы немесе жұмыс істемеуі;

27) сапасыз техникалық қызмет көрсету.

27. Мемлекеттік әріптес пен жекеше әріптес, егер Қазақстан Республикасының заңнамалық актілерінде МЖӘ шартында өзгеше көзделмесе, барлық МЖӘ жобалары бойынша тәуекелдердің келесі түрлерін бірлесіп қабылдайды:

1) форс мажор;

2) сақтандырылмайтын тәуекелдер;

3) МЖӘ шартында көрсетілген тәуекелдер тізбесіне қосылмаған тәуекелдер.

29. Осы Әдістеменің 25, 26 және 27-тармақтарында көрсетілген тәуекелдер тізбесі МЖӘ жобалары үшін шектейтін болып табылмайды. Осы Әдістеменің 25, 26 және 27-тармақтарында көрсетілмеген барлық тәуекелдер МЖӘ шарты тараптарының келісуі бойынша 24-тармаққа сәйкес бөлінеді.

### 5-тарау. Мемлекеттік-жекешелік әріптестік жобасының тәуекелдерін басқару

29. Әрбір тәуекелді басқару бойынша егжей-тегжейлі қадамдық іс-шаралар жоспары конкурстық құжаттамада немесе МЖӘ жобасының бизнес-жоспарында және МЖӘ шартында көрсетіледі.

30. Тәуекелдердің басталу ықтималдығын төмендету бойынша шаралар қажет болған кезде мынадай іс-шаралар түрін қамтиды:

1) тәуекелдің басталуы салдарынан туындаған МЖӘ жобасының күтпеген шығыстарын жабу үшін резервтер құру;

2) тәуекелдерді сақтандыру шарттарын (хеджирлеу) жасасу;

3) мердігер шарттары арқылы тәуекелдерді беру;

4) персоналдың санын және (немесе) біліктілігін арттыру;

5) бюджетті және жұмыс кестесін бақылау және мониторингтеу;

6) МЖӘ жобасын іске асыру қағидаларын, стандарттарын және нормаларын регламенттейтін ішкі нормативтік құжаттарды дайындау;

7) тәуекелдерді басқару бойынша өзге де іс-шаралар.

31. МЖӘ жобасының тәуекелдері басталған кезде МЖӘ шарты тараптарының құқықтары мен міндеттері МЖӘ шартының тиісті ережелері арқылы МЖӘ шартында көрсетіледі.

32. Тәуекелдерді басқару басталу ықтималдығын төмендету және басталған тәуекелдердің теріс салдарын жою және (немесе) жұмсарту бойынша шаралар қабылдауға мүмкіндік беретін әдістерді, тәсілдерді және іс-шаралар кешенін білдіреді.

33. Тәуекелдерді басқаруда жауапты тарап оңтайлы шешімді анықтау жолымен МЖӘ жобасындағы бұзушылықтарды барынша азайтады.

34. Тәуекел басталған кезде, осы тәуекелді басқаруға жауапты тарап үшін ең аз уақытты және оны іске асыру үшін қажетті шығындардың ең аз мөлшері қажет болатын шешім оңтайлы болып саналады.

35. Мемлекеттік әріптес МЖӘ шартына қол қойылған сәттен бастап МЖӘ шартының қолданылу мерзімі аяқталғанға дейін тәуекелдерді мониторингтеуді жүзеге асырады.

36. Тәуекелдерді мониторингілеу рәсімдері МЖӘ шартында көрсетіледі және сәйкестендірілген тәуекелдер тізбесіне сәйкес тәуекелдерді қадағалау, сондай-ақ МЖӘ шартына сәйкес тәуекелдерді басқару мақсатында жаңа тәуекелдерді анықтау процестерін қамтиды.

37. Жекеше әріптес МЖӘ шартына қол қойылған сәттен бастап МЖӘ шартының қолданылу мерзімі аяқталғанға дейін осы Әдістемеге 4-қосымшаға сәйкес нысан бойынша МЖӘ жобасының тәуекелдер тізілімін жүргізеді..

|  |  |
| --- | --- |
|  | Мемлекеттік-жекешелік  әріптестік жобаларының  тәуекелдерін бөлу және  бағалау әдістемесіне  1-қосымша |
|  | Нысан |

### Мемлекеттік-жекешелік әріптестік жобасының тәуекелдерін бағалау сауалнамасы

|  |  |
| --- | --- |
|  |  |
| 1 | Жобаның атауы |  |
| 2 | Сарапшының тегі, аты, әкесінің аты (бар болған кезде) |  |
| 3 | Жоғары білімінің болуы |  |
| 4 | Экономика, қаржы, инвестиция саласындағы жұмыс тәжірибесінің болуы |  |
| 5 | Құқықтану саласындағы жұмыс тәжірибесінің болуы |  |
| 6 | МЖӘ жобасын іске асыру саласында (аясында) жұмыс тәжірибесінің болуы |  |
| 7 | Ұқсас объектілерді құру, салу, реконструкциялау, жаңғырту немесе күрделі жөндеу саласында тәжірибесінің болуы |  |

|  |  |
| --- | --- |
| толтыру күні \_\_\_\_\_\_\_\_\_\_\_\_\_\_\_\_ | қолы/тегі, аты, әкесінің аты (бар болған кезде) \_\_\_\_\_\_\_\_\_\_\_\_\_\_\_\_\_ |

Ескерту:

1. 1-жолда МЖӘ жобасының атауы көрсетіледі;

2. 2-жолда сауалнаманы толтыратын сарапшының тегі, аты, әкесінің аты (бар болған кезде) көрсетіледі;

3. 3-жолда жоғары білім, ғылыми дәреже, мамандық (мамандану) алған оқу орны көрсетіледі;

4. 4-жолда экономика, қаржы, инвестиция саласындағы жұмыс тәжірибесінің (бар болса) жылдар саны көрсетіледі;

5. 5-жолда құқықтану саласындағы жұмыс тәжірибесінің (бар болса) жылдар саны көрсетіледі;

6. 6-жолда МЖӘ жобасын іске асыру саласында (аясында) жұмыс тәжірибесінің (бар болса) жылдар саны көрсетіледі;

7. 7-жолда ұқсас объектілерді (бар болса) құру, салу, реконструкциялау, жаңғырту немесе күрделі жөндеудегі жұмыс тәжірибесінің жылдар саны көрсетіледі.

|  |  |  |  |  |  |
| --- | --- | --- | --- | --- | --- |
|  | | | |  | |
| № | Тәуекел түрі | Тәуекел атауы | Басқару үшін жауапты тұлға | Тәуекелдің басталу ықтималдығы | Басталған жағдайда ықпал ету дәрежесі |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| толтыру күні \_\_\_\_\_\_\_\_\_\_\_\_\_\_\_\_ | қолы/тегі, аты, әкесінің аты (бар болған кезде) \_\_\_\_\_\_\_\_\_\_\_\_\_\_\_\_\_ |

     Ескерту:

1. Тәуекелдің басталу ықтималдығы мынадай бағалау жүйесіне сәйкес сандық мәнде анықталады:

0-20% - тәуекелдің іске асырылмау ықтималдығы үлкен;

21-40% - тәуекелдің іске асырылу ықтималдығы елеусіз;

41-60% - тәуекелдің іске асырылу ықтималдығы орташа;

61-80% - тәуекелдің іске асырылу ықтималдығы үлкен;

81-100% - тәуекел толық сенімділікпен жүзеге асырылады.

Тәуекел басталған кезде оның ықпал ету дәрежесі мынадай бағалау жүйесіне сәйкес сандық мәнде анықталады:

1 балл - залал деңгейі елеусіз;

2 балл - залал деңгейі төмен;

3 балл - залал деңгейі орташа;

4 балл - залал деңгейі елеулі;

5 балл - залал деңгейі шекті.

2. 1-бағанда тәуекелдің реттік нөмірі көрсетіледі;

3. 2-бағанда осы Әдістеменің 5-тармағына сәйкес тәуекел түрі көрсетіледі;

4. 3-бағанда тәуекелдің атауы көрсетіледі;

5. 4-бағанда осы Әдістеменің 25, 26, 27, 28 және 29-тармақтарына сәйкес тәуекелді басқаруға жауапты тарап (мемлекеттік әріптес немесе жекеше әріптес) көрсетіледі.

6. 5-бағанда осы Әдістеменің 14-тармағына сәйкес бағаланған тәуекелдің басталу ықтималдығы көрсетіледі;

7. 6-бағанда осы Әдістеменің 14-тармағына сәйкес бағаланған, тәуекел басталған кездегі ықпал ету дәрежесі көрсетіледі.

|  |  |
| --- | --- |
|  | Мемлекеттік-жекешелік әріптестік жобаларының  тәуекелдерін бөлу және  бағалау әдістемесіне  2-қосымша |
|  | Нысан |

**Мемлекеттік-жекешелік әріптестік жобасының тәуекелдерін бағалау**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Тәуекел түрі | Тәуекел атауы | Тәуекелдің жобаға ықпалы | | | | Тәуекелдің басталу ықтималдығы | | | | Тәуекелдің басталу ықтималдығының орташа мәні |
| Сарапшы1 | Сарапшы2 | … | Сарапшыn | Сарапшы1 | Сарапшы2 | … | Сарапшыn |
| 1 | 2 | 3 | | | | 4 | | | | 5 |
| Инвестициялық кезең | | | | | | | | | | |
|  | 1-тәуекел |  |  |  |  |  |  |  |  |  |
|  | 2-тәуекел |  |  |  |  |  |  |  |  |  |
|  | … |  |  |  |  |  |  |  |  |  |
|  | n-ші тәуекел |  |  |  |  |  |  |  |  |  |
| Пайдалану кезеңі | | | | | | | | | | |
|  | 1-тәуекел |  |  |  |  |  |  |  |  |  |
|  | 2-тәуекел |  |  |  |  |  |  |  |  |  |
|  | … |  |  |  |  |  |  |  |  |  |
|  | n-ші тәуекел |  |  |  |  |  |  |  |  |  |

      Кестенің жалғасы

|  |  |  |  |  |  |
| --- | --- | --- | --- | --- | --- |
| Тәуекелдің басталу ықтималдығының орташа мәні | Жобаға тәуекел ықпалыныңорташа мәні | Тәуекел салмағы | Тәуекел құнын есептеу базасы | Тәуекел құнын есептеу базасының мәні | Тәуекелқұны |
| 5 | 6 | 7 | 8 | 9 | 10 |
| Инвестициялық кезең | | | | | |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Пайдалану кезеңі | | | | | |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

      Ескерту:

      1. 1-бағанда осы Әдістеменің 5-тармағына сәйкес тәуекел түрі көрсетіледі.

      2. 2-бағанда инвестициялық және пайдалан укезеңдеріндегі тәуекелдердің толық тізбесі көрсетіледі.

      3. 3-бағанда осы Әдістемеге1-қосымшаға сәйкес нысан бойынша толтырылған сауалнамалар сәйкес сарапшылардың бағалары көрсетіледі.

      4. 4-бағанда осы Әдістемеге 1-қосымшаға сәйкес нысан бойынша толтырылған сауалнамаларға сәйкес сарапшылардың бағалаулары көрсетіледі.

      5. 5-бағанда осы Әдістеменің 19-тармағына сәйкес есептелген тәуекелдің басталу ықтималдығы бойынша сарапшылардың бағалауларының орташа мәндері көрсетіледі.

      6. 6-бағанда осы Әдістеменің 20-тармағына сәйкес есептелген МЖӘ жобасына тәуекелдің ықпал ету дәрежесі бойынша сарапшылар бағалауларының орташа мәндері көрсетіледі.

      7. 7-бағанда осы Әдістеменің 18-тармағына сәйкес есептелген тәуекелдің салмағы көрсетіледі.

      8. 8-бағанда осы Әдістеменің 21 және 22-тармақтарына сәйкес айқындалған тәуекел құнын есептеу үшін қабылданған базаның атауы көрсетіледі.

      9. 9-бағанда осы Әдістеменің 21 және 22-тармақтарына сәйкес айқындалған тәуекел құнын есептеу үшін қабылданған базаның құны көрсетіледі.

      10. 10-бағанда осы Әдістеменің 17-тармағына сәйкес есептелген тәуекелдің құны көрсетіледі. Тәуекелдің басталуы МЖӘ жобасы үшін теріс салдарға алып келетін болса, тәуекелдің құны "-" (минус) белгісімен теріс мәнде көрсетіледі. Тәуекелдің басталуы МЖӘ жобасы үшін оң салдарға алып келетін болса, тәуекел құны "+" (плюс) белгісімен оң мәнде көрсетіледі.

|  |  |
| --- | --- |
|  | Мемлекеттік-жекешелік әріптестік жобаларының тәуекелдерін бөлу және бағалау әдістемесіне 3-қосымша |

     Нысан

**Мемлекеттік-жекешелік әріптестік жобасының тәуекелдерін бөлу және басқару**

|  |  |  |  |  |  |  |
| --- | --- | --- | --- | --- | --- | --- |
| Тәуекел атауы | Тәуекелдерді басқаруға жауапты тұлға | Тәуекелқұны | Мемлекеттік әріптес үшін тәуекел құны | Жекеше әріптес үшін тәуекел құны | Тәуекелдің басталу ықтималдығын төмендету бойыншашаралар | Тәуекелдің басталу салдарынжою бойыншашаралар |
| 1 | 2 | 3 | 4 | 5 | 6 | 7 |
| Инвестициялық кезең | | | | | | |
| 1-тәуекел |  |  |  |  |  |  |
| 2-тәуекел |  |  |  |  |  |  |
| … |  |  |  |  |  |  |
| n-ші тәуекел |  |  |  |  |  |  |
| Пайдалану кезеңі | | | | | | |
| 1-тәуекел |  |  |  |  |  |  |
| 2-тәуекел |  |  |  |  |  |  |
| … |  |  |  |  |  |  |
| n-ші тәуекел |  |  |  |  |  |  |

      Ескерту:

      1. 1-бағанда инвестициялық және пайдалану кезеңдеріндегі тәуекелдердің толық тізбесі көрсетіледі.

      2. 2-бағанда тәуекелді басқаруға жауапты тұлға көрсетіледі: осы Әдістеменің 25, 26, 27, 28 және 29-тармақтарына сәйкес айқындалған жекеше әріптес және (немесе) мемлекеттік әріптес.

      3. 3-бағанда осы Әдістеменің 17-тармағына сәйкес (2-қосымшаға сәйкес) есептелген тәуекелдің құны көрсетіледі.

      4. 4-бағанда мемлекеттік әріптес үшін тәуекелдің құны (мемлекеттік әріптес тәуекелдерді басқаруға толық жауапты болған жағдайда тәуекел құнының 100%-ы; тәуекелдерді басқару жауапкершіліг імемлекеттік әріптес пен жекеше әріптес арасында бөлінген кезде, тәуекел құнының 50%) көрсетіледі.

      5. 5-бағанда жекеше әріптес үшін тәуекелдің құны (жекеше әріптес тәуекелдерді басқаруға толық жауапты болған жағдайда тәуекел құнының 100%-ы; тәуекелдерді басқару жауапкершілігі мемлекеттік әріптес пен жекеше әріптес арасында бөлінген кезде, тәуекел құнының 50%) көрсетіледі.

      6. 6-бағанда тәуекелдің басталу ықтималдығын төмендету бойынша шаралар тізбесі көрсетіледі.

      7. 7-бағанда тәуекелдің басталу салдарын жою бойынша іс-шаралар тізбесі көрсетіледі.

|  |  |
| --- | --- |
|  | Мемлекеттік-жекешелік әріптестік жобаларының тәуекелдерін бөлу және бағалау әдістемесіне 4-қосымша |

      Нысан

**Мемлекеттік-жекешелік әріптестік жобасының тәуекелдер тізілімі**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| № | Тәуекел түрі | Тәуекел атауы | Тәуекелдің  басталу себептері | Тәуекелдің басталуынан болған салдарлар | Тәуекелдерді басқару үшін жауапты  тұлға | Шарт бойынша тараптардың жауапкершілігі | Басталу ықтималдығын азайту үшін алдын ала қабылданған шаралар | Басталу салдарын жоюбойынша алдын ала қабылданған шаралар | Тәуекелдерді басқаруға бағытталған ресурстар | | |
| қаржылық | еңбек | басқа |
| 1 | 2 | 3 | 4 | 5 | 6 | 7 | 8 | 9 | 10 | | |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

      Ескерту:

      1. 1-бағанда тәуекелдің реттік нөмірі көрсетіледі.

      2. 2-бағанда осы Әдістеменің 5-тармағына сәйкес тәуекел түрі көрсетіледі.

      3. 3-бағанда тәуекелдің атауы көрсетіледі.

      4. 4-бағанда тәуекелдің басталу себептері көрсетіледі.

      5. 5-бағанда МЖӘ жобасы үшін тәуекелдің басталуынан болған салдарлар көрсетіледі.

      6. 6-бағанда МЖӘ шарты бойынша жауапты тарап (мемлекеттік әріптес немесе жекеше әріптес) көрсетіледі.

      7. 7-бағанда МЖӘ шартына сәйкес тәуекел басталған жағдайда тараптардың жауапкершілігі көрсетіледі.

      8. 8-бағанда тәуекелдің басталу ықтималдығын азайту үшін тәуекелді басқаруға жауапты тарап алдын ала қабылдаған шаралар көрсетіледі.

      9. 9-бағанда тәуекелді басқару үшін жауапты тұлғаның тәуекелдің басталу салдарын жою бойынша алдына ала қабылдаған шаралары көрсетіледі.

      10. 10-бағанда тәуекелдерді басқаруға бағытталған ресурстар (оның ішінде қаржылық, еңбек және басқа да ресурстар) көрсетіледі.